khistorydata/jeongjo-sjw-relations huggingface dataset:
정조 20년
丙辰十二月十九日辰時上御重熙堂左承旨與下直守令入侍時行左承旨洪仁浩假注書徐俊輔記事官金珍恪記注官金良倜松禾縣監尹㝡遠以次進伏上曰明日輪對官中如有差祭人進參肄儀後來待事分付而肄儀不必擧火天明後爲之事言及可也㝡遠奏職姓名上曰爾年幾何㝡遠曰四十五歲矣上曰壬申生乎㝡遠曰然矣上曰何時下去而欲將往乎㝡遠曰日寒姑未解春間欲爲將往矣上曰在爾可謂榮養矣宣諭及六事除之下去善爲也命書榻敎曰考官李益運代鰲恩君李敬一爲之仍命退承史以次退出
정조 20년
行都承旨黃昇源坐左承旨申耆坐右承旨李勉兢坐直左副承旨李海愚坐右副承旨魚用謙坐直同副承旨朴基正坐注書柳遠鳴病一員未差假注書曺錫中仕徐俊輔仕直事變假注書未差
정조 20년
藥房提調尹師國行左承旨洪仁浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
李勉兢啓曰今日殿座承旨當爲備員行都承旨蔡弘履不爲仕進所當牌招而拘於廳規不得請牌何以爲之敢稟傳曰殿座時知申豈敢言病乎怠忽甚矣楊州牧使除授當日辭朝時任牧使遞付京職
정조 20년
李勉兢啓曰九月初一日日次輪對官敦寧判官徐在修參奉金基彦軍資判官南溟學奉事申奭相兵曹正郞鄭晩錫呂駿永校書博士李夢龍十一日日次輪對官戶曹佐郞閔宗爀南省老內資直長李英紹奉事林樂喆尙瑞副直長李鐔都摠都事權翊孔述祖二十一日日次輪對官典設別提金寬南播秀別檢李運復南學訓導李尙濂引儀黃井彦濟用主簿吳在臣奉事金宗善十月初一日日次輪對官司宰直長崔奎晶禁府都事申夔相李趾馨元永卨李集玉沈師民韓啓重司饔直長李應鼎奉事李奎南繕工奉事李爲彬宗簿正洪樂淵十一日日次輪對官廣興令朴敦浩直長李鎭熙典簿金晩淳東氷庫別提尹光浚別檢申錫老學諭吳聖根司僕僉正朴宗厚判官韓大裕主簿李晩祥二十一日日次輪對官儀賓都事宋欽書司䆃奉事尹覺基禮賓參奉李檍瓦署別提李澾掌苑別提金最行十一月初一日日次輪對官漢城主簿洪章輔長興主簿白東脩典牲主簿李致默奉常主簿張相吾盧尙熙奉事李副奉事朴廷儉敦寧主簿林夏喆十一日日次輪對官司錄嚴思彦東學訓導劉弘基平市直長尹鎰造紙別提康國愼吏曹正郞吳大坤二十一日日次輪對官宗廟直長李仁祜承文判校卜台鎭中學訓導李學淵中樞經歷朴明勳養賢主簿鄭履綏十二月初一日日次輪對官西學訓導金致龍尙衣僉正李命暹內贍直長孔允東軍器主簿洪達三十一日日次輪對官社稷令許种徐應輔工曹正郞李觀城洪若浩佐郞李田秀義盈主簿柳有澤掌樂僉正金聖規主簿金復光二十一日日次輪對官軍資正李萬榮主簿李功懋直長沈廷秀禮曹正郞李東煥蔡趾永佐郞金珍恪金裕己兵曹正郞南達孫閔命爀佐郞金秀臣金景煥校書兼正字李存秀正字申聖模韓耆裕戶曹正郞尹光心李周憲金良倜佐郞宋益鼎來待矣傳曰入侍
정조 20년
以大司諫金翰東司諫李景溟獻納朴鍾淳正言金熙華趙德潤執義宋翼孝掌令沈奎魯鄭㝡成牌不進罷職傳旨傳于朴基正曰許遞
정조 20년
曺錫中改差代以洪時濟爲假注書
정조 20년
徐俊輔改差代以李毅遠爲假注書
정조 20년
洪致榮陞付代以許暕爲事變假注書
정조 20년
李勉兢啓曰今日正朝望闕禮習儀憲府則監察代行矣雖無諫院仍爲行禮之意敢啓傳曰知道
정조 20년
李勉兢啓曰備邊司郞廳來言今日賓廳日次而都政相値不得來會云矣敢啓傳曰知道
정조 20년
傳于李勉兢曰侍衛軍兵毛具
정조 20년
都承旨前望單子入之李鼎揆落點
정조 20년
兵曹參判前望單子入之洪仁浩落點
정조 20년
以吏曹參判李敬一牌不進推考傳旨傳于申耆曰更爲牌招
정조 20년
以吏曹參判李敬一再牌不進推考傳旨傳于申耆曰此傳旨勿施以前牌催促
정조 20년
都政吏批以權晙爲吏曹正郞宋知濂爲吏曹佐郞孔允東爲造紙別提鄭持容爲司圃別提李命存爲司饔主簿申翼顯爲掌苑別提李尙弼爲尙衣別提尹耆東爲漢城庶尹南羲老爲司饔僉正李聖龜爲交河郡守洪秉周爲溫陽郡守申大羽爲淸道郡守成致鳳爲渭原郡守李尙說爲礪山府使朴宗來爲永興府使趙崗爲海美縣監申鳳朝爲驪州牧使金仁柱爲慶山縣監申夔相爲陽智縣監洪秉玉爲陰竹縣監任希復爲淸安縣監沈景文爲尼城縣監鄭宅柱爲軍器正申善應爲价川郡守張錫胤爲玄風縣監宋文述爲康津縣監魏光軫爲藍浦縣監李義駿爲兵曹參判李敬一爲同經筵權漢緯爲連原察訪朴鼎元爲幽谷察訪李柱爲濟原察訪金秀臣爲平安都事校書著作申星模單付以蘇洙中爲禁府都事尹致猷爲內贍主簿朴和源爲司饔直長金麟采爲參禮察訪廣興主簿李鎭熙單付以金熙華爲吏曹正郞林周喆爲義盈直長李敬簡爲禧陵直長金履度爲典牲直長李勉昇爲兵曹佐郞金直休爲惠陵令李尙度爲永興府使鄭來升爲平昌郡守權襈爲江東縣監鄭持容爲刑曹佐郞李敬一爲吏曹參判金熙朝爲永興府使金翰東爲成川府使文燦圭爲校書判校馬思人爲奉常僉正崔重圭爲朔寧郡守徐應輔爲結城縣監李田秀爲昌寧縣監閔致謙爲金化縣監姜世靖爲順陵直長鄭信民爲繕工奉事柳敬鎭爲內贍奉事洪大衡爲司饔奉事李肇源爲工曹參議尹行頤爲兵曹參知柳憲周爲襄陽府使李東煥爲平安都事吳琰爲司饔奉事李奎新爲長興奉事宋欽書爲載寧郡守李根爲保寧縣監李萬運爲敦寧都正申翼顯爲工曹佐郞金履禮爲宗廟令宋時淵爲掌樂僉正南溟學爲翼陵令睦萬中爲工曹參議朴性圭爲平市主簿金胄淵爲禁府都事李豐林爲掌樂主簿李在翼爲濟用主簿尹秤爲刑曹正郞徐郁修爲大司諫鄭毅祚爲執義崔烜爲司諫張至冕李甲龍爲掌令尙瑞直長宋啓幹陞實單付李在翼洪章輔爲監察張相吾爲直講李鐔爲掌苑別提徐有昌爲典牲主簿李趾馨爲齊陵令李宗恢爲英陵令李燾爲司藝韓泳爲監察洪樂莘爲儀賓都事承慶恒爲刑曹佐郞高萬說爲尙瑞副直長林弘遠爲禁府都事崔日運爲司圃別提林夏喆爲軍資判官典籍二單洪宅柱李夢龍以上四館去官南正和爲監察李豐林爲漢城主簿任長源爲獻納李東煥權文度爲正言朴顯億爲軍器主簿柳相穆爲典牲主簿趙秀民爲禮曹正郞槐山郡守趙弘鎭單付洪致榮爲典籍徐有昌爲漢城主簿張思恭爲濟用主簿洪時濟爲宗簿主簿李承薰爲引儀金世淵爲典牲副奉事李在安爲氷庫別檢尹永烈朴魯榮徐協修爲假監役沈來永爲健元陵參奉李家淳爲順陵參奉李永老爲顯陵參奉李基弘爲宣陵參奉洪秉寀爲明陵參奉蔡一揆爲恭陵參奉朴宗球爲穆陵參奉前全羅右水使李明圭資憲今降嘉義前鳳山郡守朴志泓通政今降通訓前龍川府使兪碩柱通政今降通訓全州判官尹光垂通訓今降中直已上分養馬故失瘦瘠二匹依法典降一資前定州牧使金爔嘉善今降通訓分養馬故失瘦瘠三匹依法典降二資李建胄爲莊陵參奉徐日輔爲工曹參議李鼎德爲禮曹參議李魯春爲應敎李景溟爲副應敎朴宗慶爲童蒙敎官朴瑞源爲右通禮金文淳李在學爲掌樂提調柳詢爲社稷令權珏爲掌苑別提朴贊郁爲引儀金尙漸爲掌樂主簿鄭熙濟爲引儀趙用鎭爲顯隆園令申潝宋文顯爲典獄參奉趙明益鄭璯爲假引儀許暕爲崇陵別檢鄭宗顯爲獒樹察訪造紙別提孔允東掌樂主簿金尙漸相換莊陵參奉李建胄繕工監役徐協修相換驪州牧使申鳳朝楊州牧使蔡弘履相換槐山郡守趙弘鎭康津縣監宋文述相換掌苑別提權珏敦寧主簿李鐔相換
정조 20년
兵批以柳協基鄭斗煥爲僉知李膺福爲兼司僕將具載敬爲安東營將李源龍爲尙州營將李潤集爲全州營將元永龜爲洪州營將李運春爲北虞候大坡兒權管崔性烈單付李元百爲景福將李潤馥爲慶熙將鄭湋爲五衛將趙洵爲黃海水虞候李東馝爲別害僉使黃基定爲兼司僕將金鳳九爲大興中軍黃宗大爲全羅中軍韓祜曾爲慶尙中軍李明東爲黃海中軍沈公協爲羅暖萬戶李天培爲恃寨僉使金爔爲訓鍊正閔百吉爲咸鏡中軍金翊烈爲忠淸中軍黃處心爲牛峴僉使柳孝達爲注文僉使咸熙一爲兔城僉使姜箕煥爲朱乙溫萬戶金成鉉爲造山萬戶護軍尹致性李謙彬韓德厚副司果洪秉益趙宗協竝單付同知李東源單付僉知三單柳憲周梁周翊李壽有訓鍊僉正李溶判官朴宗顯李東郁主簿金樂豐崔壽聃成就彦以上減下事承傳訓鍊主簿單孫德秀本院去官金時九爲慶熙將兪啓祖爲同知李鼎揆爲都摠管洪範瑞爲訓鍊判官洪範源爲委曲僉使黃宗大爲碧團僉使金振聲爲鹿島萬戶安東營將具載敬尙州營將李源龍全州營將李潤集洪州營將元永龜北虞候李運春今加折衝護軍徐龍輔洪明浩副護軍申獻朝李周鳳金敬身金潤國金鎭恒趙彦臣金源金履準竝單付同知二單李元百李潤福李景喆爲武兼李達觀爲平安中軍韓有春爲防踏僉使司空鉉爲西林僉使朴廷輝爲鹿島萬戶康鵬來爲阿吾地萬戶洪範瑞爲威鳳別將大興中軍金鳳九咸鏡中軍閔百吉慶尙中軍韓祜增黃海中軍李明東忠淸中軍金翊烈以上今加折衝護軍李漢興副護軍金翰東具載敬李源龍李潤集元永龜黃基定副司直李景溟朴鍾淳宋翼孝沈奎魯鄭㝡成副司果金熙華趙德潤竝單付李春熙爲伐登萬戶崔齊雲爲在德萬戶鄭道寬爲舊所非別將崔道亨爲黑山島別將李春琦爲黃龍別將金性湒爲呂島萬戶崔大雄爲助泥萬戶金龍弼爲黔毛浦萬戶李命耇爲平山浦萬戶鄭德纘爲保山別將朴師憲爲礪峴僉使李寅迪爲大峴別將同知金時九單付副護軍韓德潤宋重亮竝單付張齊斗盧尙樞爲五衛將孫昌軫爲忠壯將柳和源爲訓鍊副正李聖濂金煐爲訓鍊僉正金鎭億爲訓鍊判官李德純金麗行爲訓鍊主簿任聖皐爲宣傳官尹昇東爲訓鍊副正金鎭五爲訓鍊判官柳成逵爲都摠經歷李厚重爲中樞都事鄭宅柱爲全羅中軍尹行源爲慶尙左兵虞候李東憲爲法聖僉使金虎臣爲西林僉使文以周爲加背梁萬戶權友仁爲平南萬戶副摠管李鼎揆單付護軍李鼎揆具絳爲兼司僕將金錫彬爲訓鍊判官柳豐逵爲訓鍊主簿金煐爲宣傳官金聖允張漢籌爲武兼李仁達爲部將金光秀爲守門將林日尙爲東里僉使申大復爲羅州監牧官成舜民爲訓鍊僉正金鼎猷爲訓鍊判官丁錫麟李魯昌李行儉車啓完爲訓鍊主簿權思漢呂文永爲武兼閔百履爲群山僉使李春興爲獜山僉使金聲璘爲梨津萬戶李亨元爲副摠管柳啓源爲訓鍊僉正金商岳爲訓鍊主簿李濟英爲守門將金尙埰爲部將護軍李義駿司果兪漢寬柳尋春金東善金明淳竝單付全羅中軍鄭宅柱今加折衝加資事承傳權坪爲曹司衛將金仁達爲景福將明仁白崔得奎爲慶熙將趙濟民爲都摠都事柳成逵李仁達爲宣傳官趙嵾爲都摠都事金憲柱閔植爲訓鍊主簿田佐顯爲都摠經歷崔命柱金聲振爲部將李東煥爲守門將徐志敏李厚聖崔炳運爲武兼李章玉爲部將副司果李漢鼎崔祥岳竝單付權管秩舊乫坡知洪浩淵自作沈範祖安原金應鳳楸仇非兪漢佾尹敏東徐翼淳爲宣傳官李得秀李以龍金時弼爲武兼金復淳朴師儉裵泰度李雲淵尹若理爲守門將曺慶夏爲武兼朴致煥爲訓鍊主簿金之翰爲守門將李厚道爲西道參軍李學賢李亨保爲部將張東玉爲東道參軍尹益儉爲都摠都事金煐爲訓鍊正李漢鼎爲武兼宣傳官單崔祥岳訓鍊正單金爔副護軍李肇源徐日輔司直尹序東尹悌東洪秀晩鄭來百沈興永司果李基讓金熙采尹益烈鄭東幹兪岳柱竝單付李春發爲舊所非浦別將舊所非浦別將李春發加背梁萬戶文以周相換訓鍊正金爔宣傳官金煐仍任事承傳
정조 20년
以副校理鄭來百修撰金熙采李基讓副修撰鄭東幹牌不進罷職傳旨傳于申耆曰只推
정조 20년
李勉兢以都摠府言啓曰今日入直內三廳武兼禁軍及軍兵等當爲中日習射而殿講相値不得爲之之意敢啓傳曰知道
정조 20년
申耆以內醫院提調意啓曰副提調蔡弘履謂有身病今日問安不爲仕進卽爲牌招何如傳曰已命外補都承旨前望令政院入之待下批牌招先入侍後謝恩
정조 20년
李勉兢以兵曹言啓曰傳曰今日兵曹褒貶中武兼李明東以七旬何求爲目其年爲幾何査問草記此外參上實職中過七十及七十近處亦爲幾人一體草記事分付兵曹且於武兼洪範瑞以遠島之人爲目濟州人時仕亦爲幾人乎亦令草記事命下矣武兼李明東處問其年歲則今年爲七十一歲云其外參上實職中年過七十人無之而年近七十人訓鍊院副正鄭宅柱判官金翊烈閔百吉武兼金鳳九今年俱爲六十七歲部將韓祜曾今年爲六十五歲濟州時仕人洪範瑞高遇泰俱在武兼而高遇泰以其親病呈辭下鄕今已三朔之意敢啓傳曰知道收用之方別有下敎矣
정조 20년
李勉兢以兵曹言啓曰依下敎御營廳敎鍊官金捧日龍虎營拘留之意敢啓傳曰帳殿無異法殿殿上將校豈敢上來呈草記乎近來政院不知古規雖不請罪亦不出至席端捧入而該校焉敢攔入於隔帳之內乎該將臣難免常時不能檢飭之責雖旣推考此後將官未及待令之時呈於階下事嚴飭各營該校付之該將臣嚴治可也
정조 20년
李勉兢以兵批言啓曰加設曹司五衛將魏光翼加設五衛將林大元鄭聖甲加設忠壯衛將全宗善金夢彩俱已箇滿竝減下之意敢啓傳曰知道
정조 20년
李勉兢以兵批言啓曰慶熙宮衛將張景洽身病猝重時月之內無望供職呈狀乞遞輪番之任不可久曠改差何如傳曰允
정조 20년
李勉兢以兵曹言啓曰依本曹草記批旨御營廳敎鍊官金捧日嚴治次出付該營之意敢啓傳曰知道
정조 20년
李勉兢以兵曹言啓曰依下敎武藝別監侍衛禁軍內吹兼內吹近仗軍士等處設粥以饋之意敢啓傳曰知道
정조 20년
李勉兢以壯勇營言啓曰依下敎本營侍衛將校軍兵等處設粥分饋之意敢啓傳曰知道
정조 20년
李勉兢以訓鍊都監言啓曰依下敎挾輦軍及把守軍兵等處設粥分饋之意敢啓傳曰知道
정조 20년
李勉兢以訓鍊都監言啓曰年終放砲習放今月二十五日洗馬臺爲之之意敢啓傳曰知道
정조 20년
李勉兢以御營廳言啓曰依下敎月覲門把守軍等處設粥分饋之意敢啓傳曰知道
정조 20년
行都承旨黃昇源坐左承旨申耆坐直右承旨李勉兢坐左副承旨李海愚坐右副承旨魚用謙坐同副承旨朴基正坐直注書柳遠鳴病一員未差假注書曺錫中仕直徐俊輔仕事變假注書金致龍仕
정조 20년
藥房提調尹師國左承旨申耆啓曰親臨大政侵夜酬應伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
許暕遷轉代以金致龍爲事變假注書
정조 20년
傳于黃昇源曰吏兵房承旨率守令邊將兩銓初仕來待人入侍
정조 20년
傳于李勉兢曰禮房率入格儒生入侍
정조 20년
傳于黃昇源曰下直守令入侍
정조 20년
傳于朴基正曰同副承旨入侍
정조 20년
魚用謙啓曰昨日都政時假引儀李敬度不爲陞遷而出代望筒之矇然捧入臣不勝惶恐而當該政官竝推考何如傳曰允
정조 20년
李勉兢啓曰巡將盧尙樞昨日政移拜五衛將而今日巡將望單混同書入至於受點誠極未安臣之矇然捧入不勝惶恐原單子付標以入而當該堂上不可無警推考何如傳曰當該堂上遞差今日政差出待下批牌招入直
정조 20년
李勉兢啓曰掌樂提調不爲入侍人許遞今日政差代使之入侍事命下而新除授提調金文淳李在學俱有拘忌不得入來云何以爲之敢稟傳曰竝許遞今日政差出
정조 20년
吏批有政判書沈煥之受由參判李敬一牌不進參議蔡弘遠進行都承旨黃昇源進啓曰判書沈煥之受由參判李敬一牌招不進小臣獨政未安何以爲之敢稟傳曰只出緊任以金銑爲校理朴載淳爲副校理沈奎魯爲修撰朴鍾淳爲副修撰李益運閔鍾顯爲掌樂提調柳相穆鄭澣爲監察李敬度爲兼引儀尹永烈爲監役尹行逵爲平安都事尹得孚爲兵曹參知藍浦縣監魏光軫江東縣監權襈相換吏曹正郞權晙佐郞宋知濂減下
정조 20년
吏批再政李基讓爲校理韓用鐸爲修撰李羲甲爲副修撰尹守翼爲社稷令尹孝寬權行彦爲典籍劉弘基爲奉常主簿朴顯範爲典牲主簿丁若衡爲假監役
정조 20년
兵批判書鄭好仁病參判洪仁浩入直進參議睦萬中病參知尹得孚病左承旨申耆進副護軍李翼晉沈鏗副司果劉弘基李尙濂趙恒存禹錫龜單付
정조 20년
以兵曹參知睦萬中牌不進罷職傳旨傳于李勉兢曰只推
정조 20년
傳于李勉兢曰爲渠遷轉點下於末擬更思在渠反爲積薪令南溟學令該曹四品京職經歷僉正中相換事分付
정조 20년
傳于魚用謙曰未瑩之罪汰去足矣時囚金聖規放送
정조 20년
申耆啓曰玉堂上下番俱空事甚未安今日政新除授玉堂竝卽牌招副應敎李景溟副校理沈興永一體牌招以爲推移入直之地何如傳曰允
정조 20년
以副應敎李景溟副校理沈興永朴載淳副修撰朴鍾淳牌不進罷職傳旨傳于申耆曰只推
정조 20년
以副應敎李景溟牌不進罷職傳旨傳于申耆曰只推
정조 20년
以校理李基讓修撰韓用鐸牌不進罷職傳旨傳于申耆曰只推
정조 20년
掌令張至冕啓曰請寢李汝節定配之命更令王府嚴覈取服施以當律措辭見上新除授掌令李甲龍時在慶尙道丹城地司諫院司諫崔烜時在京畿果川地獻納任長源時在全羅道寶城地正言權文度時在慶尙道安東地請竝斯速乘馹上來事下諭答曰不允下諭事依啓
정조 20년
申耆以兵曹言啓曰依下敎嶺南武士林遇榮等六人處各給回糧錢三兩下送之意敢啓傳曰知道
정조 20년
申耆以訓鍊都監言啓曰謹依傳敎慶尙前中軍趙彦臣本局本廳兵房見窠差定之意敢啓傳曰知道
정조 20년
申耆以禁衛營言啓曰本營守門軍宋次福外南山近處捉得豹虎一頭來納故封進而木三疋布二疋施賞之意敢啓傳曰知道
정조 20년
申耆以御營廳言啓曰依兵曹草記批旨本廳敎鍊官金捧日嚴棍十五度之意敢啓傳曰知道
정조 20년
申耆以御營廳言啓曰本廳敎鍊官李春卿邊將遷轉代守禦廳移差加出敎鍊官吳載憲陞實之意敢啓傳曰知道
정조 20년
李勉兢以義禁府言啓曰鏡城前判官洪秉臣罪名分揀事命下矣咸鏡道會寧府竄配罪人洪秉臣分揀放送事分付該道道臣之意敢啓傳曰知道
정조 20년
李勉兢以義禁府言啓曰前假注書李弘謙所管日記今已改書畢修納云依前草記發配之意敢啓傳曰知道
정조 20년
李勉兢以義禁府言啓曰卽接月令醫官崔徽景手本則時囚罪人趙台榮素患胸腹痛添劇於屢日處冷之餘食飮全廢氣息奄奄有時日難保之慮云自前罪人病勢如此則有一邊保放一邊草記之命矣時囚罪人趙台榮卽爲保放之意敢啓傳曰與李海淸放送可也
정조 20년
丙辰十二月二十一日辰時上御誠正閣藥房入診吏兵房承旨禮房承旨守令邊將初仕人入侍時藥房提調尹師國副提調黃昇源左承旨申耆右承旨李勉兢同副承旨朴基正假注書曺錫中徐俊輔記事官金景煥記注官金良倜待敎李存秀醫官柳光翼金孝儉金光國白成一周命新吳仁豐丁希泰以次進伏上曰守令初仕則次次進前邊將及兵批初仕人使之列立於階上令宣傳官次次奏職姓名可也師國曰鎭日勞動侵夜還內聖體若何上曰一樣矣師國曰王大妃殿氣候何如上曰一樣矣師國曰惠慶宮氣候何如上曰一樣矣師國曰醫官入診何如上曰置之上曰宣傳官奏聲低微不成樣萬萬駭然不能檢飭之李東善決棍十五度奏達之柳相燁決棍十度令兵判爲之而姑勿分付先爲嚴飭渠輩可也上曰提調先退驪州牧使蔡弘履進前奏職姓名上曰近來老人凡百如何弘履曰無恙矣上曰爲卿便養欲畀外邑適無窠未果昨政欲除成川而聞老人難於作行不得爲之矣弘履曰畿邑便近勝於遠道矣上曰今欲將往乎弘履曰將往矣楊州牧使申鳳朝進前奏職姓名上曰左傳抄役幾許爲之鳳朝曰姑未告訖矣上曰抄集之工專一爲好不必與抄啓文臣分掌爲之矣永興府使金熙朝礪山府使李尙說襄陽府使柳憲周平昌郡守鄭來升以次進前奏職姓名退出渭原郡守成致鳳進前奏職姓名上曰履歷仰奏可也致鳳曰守令則曾經興德而守禦把摠時以五巡全布特除全州營將矣朔寧郡守崔重圭价川郡守申善應海美縣監趙岡以次進前奏職姓名退出槐山郡守宋文述進前奏職姓名上曰擧顔可也文述擧顔命退載寧郡守宋欽書進前奏職姓名上曰山林何時可以上來欽書曰近日則久未見之不得知之矣康津縣監趙弘鎭進前奏職姓名上曰今番特除非但補外兼爲蘇弊到任後聞於道伯則可知勿以經幄之出外弛心各別善爲也漂人問情係是緊急雖今日發程可也慶山縣令金仁柱玄風縣監張錫胤尼城縣監沈景文昌寧縣監李田秀陰竹縣監洪秉玉金化縣令閔致謙以次進前奏職姓名退出藍浦縣監魏光軫進前奏職姓名上曰爾是初除守令乎光軫曰然矣江東縣監權襈進前奏職姓名上曰藍浦縣監魏光軫江東縣監權襈相換出榻敎上曰藍浦本是弊邑故使之相換爾須盡心救弊可也淸安縣監任希復進前奏職姓名上曰爾有近族之立朝者乎希復曰任希存之八寸也上曰成川結城保寧三倅使之趁卽來待連原察訪權漢緯濟原察訪李柱鰲樹察訪鄭宗顯參禮察訪金麟采幽谷察訪朴鼎元以次進前奏職姓名上曰守令先退兵批邊將初仕人亦令退出童蒙敎官朴宗慶進前奏職姓名退出上曰初仕人皆不待令未及知之而然乎耆曰然矣上曰入格儒生入侍賤臣承命出與進士蔡一揆等偕入進伏上敎一揆曰爾年幾何一揆曰六十三矣上曰做賦幾許一揆曰千餘首矣上曰爾是誰族耶一揆曰左相之族也上曰爾知除拜初仕而入來乎一揆曰不知而入來矣上曰多作則或可爲及第而昨日可謂通天之數泮長不爲知委乎一揆曰不聞知委矣上曰爾其出去更着帽帶而肅謝也進士金處明進前上曰爾是金處巖之幾寸處明曰六寸矣生員尹日逵進前上曰爾是重臣尹塾之孫乎日逵曰然矣上曰擧顔可也日逵擧顔上曰應製賦善作矣爾之自作乎日逵曰臣之所作矣上曰久未見爾祖矣有孫如此可期必做此意歸傳爾祖也進士金致均進前上曰爾是誰族耶致均曰臣居在北道矣上曰賦作爲幾致均曰不滿百矣進士金碩鉉金相任李壽薰幼學金益耜生員鄭淞進士李長演安周彬趙尙兼以次進前奏姓名退出上曰政官牌招開政出榻敎仍命退諸臣以次退出
정조 20년
丙辰十二月二十一日午時上御重熙堂左副承旨與檢敎待敎入侍時左副承旨李海愚假注書徐俊輔記事官金景煥記注官金良倜檢敎待敎沈象奎以次進伏上曰左傳經文字樣草本已出之乎象奎曰已爲待令矣上曰此字樣適中矣上曰李書九左傳汰註之工幾何爲之云乎象奎曰訖工尙遠云矣上曰爾於公退路往見使之速成而亦勿以此草草爲之之意言及可也仍命退諸臣以次退出
정조 20년
丙辰十二月二十一日午時上御重熙堂右承旨與五衛將千世弼入侍時右承旨李勉兢假注書徐俊輔記事官金景煥記注官金良倜五衛將千世弼以次進伏上敎世弼曰爾之筋力足可隨行京職乎世弼曰馬上技足可爲之矣上曰筋力可嘉矣仍命退承史以次退出
정조 20년
行都承旨黃昇源坐左承旨申耆坐直右承旨李勉兢坐左副承旨李肇源坐右副承旨魚用謙坐直同副承旨朴基正坐注書柳遠鳴病一員未差假注書曺錫中仕徐俊輔仕直事變假注書金致龍仕
정조 20년
魚用謙啓曰行大司憲宋煥箕掌令李甲龍持平金壽祖鄭宗魯在外執義鄭毅祚傳旨未下掌令張至冕呈辭監察茶時之意敢啓傳曰知道
정조 20년
傳于申耆曰禮房承旨入侍
정조 20년
李勉兢啓曰臣進詣明政門壯勇衛戎器點考後有無頉成冊中懸錄以入而仍以傳敎內辭意勞問則皆好在云矣敢啓傳曰知道成冊出給該營懲罪者懲罪備給者備給事分付
정조 20년
申耆啓曰延祥詩抄啓人中時無職名人令該曹口傳付軍職何如傳曰允
정조 20년
申耆啓曰卽者景慕宮官員來言明日展拜時提調當爲進參而都提調洪樂性身病提調沈煥之受由不得進參云何以爲之敢稟傳曰提調許遞前望單子入之
정조 20년
傳于朴基正曰前黃海監司留待
정조 20년
李勉兢啓曰掌樂提調閔鍾顯李益運依下敎來待矣傳曰入侍
정조 20년
傳于申耆曰承旨房仍都承旨爲吏房
정조 20년
李勉兢啓曰行兵曹判書鄭好仁牌不進推考傳旨今方捧入而明日動駕時別侍衛不可不備更卽牌招何如傳曰允
정조 20년
李勉兢啓曰行兵曹判書鄭好仁再牌不進推考傳旨今方捧入而明日動駕時別侍衛不可不備如是違牌事甚未安所當更請牌招而係是一日三牌何以爲之敢稟傳曰更爲牌招
정조 20년
以春塘臺御射時別軍職金爔奉弓矢單子傳于李勉兢曰加資還給
정조 20년
景慕宮提調前望單子入之鄭民始落點
정조 20년
傳于李勉兢曰今番大政西銓年老科久陞堂上人吏批初入仕昨日未及待令人入侍
정조 20년
傳于申耆曰發遣吏郞諸執事淸齋與否摘奸以來
정조 20년
李肇源啓曰卽者義禁府都事來言時囚無得過三日滯囚事曾有定式矣時囚罪人金成九當爲議處而判義禁趙宗鉉同義禁李敬一差祭知義禁李祖源同義禁尹弘烈俱有身病不得擧行云何以爲之敢稟傳曰竝許遞判義禁前望單子入之待下批牌招開坐其餘諸堂口傳差出待下批一體牌招
정조 20년
吏曹口傳政事權爲知義禁權裕林蓍喆爲同義禁閔鍾顯爲宗廟提調
정조 20년
李肇源啓曰判義禁鄭好仁牌不進推考傳旨今方捧入而開坐命下之後如是違牌不卽擧行事甚未安更卽牌招何如傳曰允
정조 20년
李肇源啓曰判義禁鄭好仁再牌不進推考傳旨今方捧入而開坐命下之後連事違召不卽承膺事甚未安所當更請牌招而係是一日三牌何以爲之敢稟傳曰更爲牌招
정조 20년
以忠淸監司林濟遠狀啓瑞山郡大同船到南陽地沈水後勒令賃船運送該府使爲先罷黜其罪狀令攸司稟處瑞山郡守兪岳柱晩時裝發難免不飭之責亦爲罷黜事判付內啓下吏曹爲旀稅船臭載處潛自私和之弊嚴加禁飭則渠焉敢怕其落仕不畏朝令乎臭載船隻逐送該郡使該郡之民又當疊徵之苦如渠無形者不可罷黜而止南陽府使田義顯令該府嚴覈重勘其代口傳擇差待下批當日辭朝爲良如敎
정조 20년
吏曹口傳政事以白師謹爲南陽府使鄭㝡成爲右通禮
정조 20년
傳于朴基正曰南陽府使白師謹除朝辭赴任
정조 20년
申蓍以弘文館言啓曰本館上番闕直事甚未安副應敎李景溟校理李基讓副校理沈興永朴載淳修撰韓用鐸副修撰朴鍾淳旣有只推之命竝卽牌招以爲推移入直之地何如傳曰允
정조 20년
以副應校李景溟校理李基讓副校理沈興永朴載淳修撰韓用鐸副修撰朴鍾淳牌不進罷職傳旨傳于申耆曰只推
정조 20년
申耆以弘文館言啓曰本館上番闕直事甚未安副應校李景溟校理李基讓副校理沈興永朴載淳修撰韓用鐸副修撰朴鍾淳旣有只推之命竝卽牌招以爲推移入直之地何如傳曰允
정조 20년
申耆以弘文館言啓曰新除授校理金銑時在江原道原州地經筵入番事緊請斯速乘馹上來事下諭傳曰依啓
정조 20년
李勉兢以備邊司言啓曰今番都目政事兵批則四更一點罷退吏批則五更一點罷退而各處頒布則今日二更量僅得畢頒雖除職之人若非專人探問者則皆未聞之至於謝恩之遲滯又不及待令於入侍命下之後事未前有萬萬可駭政院之當該吏兵房書吏及兩銓政色書吏竝捉來嚴査則喉院政目專爲日記修正與諸承旨注書輪看而已云吏兵批則望筒修正一邊啓下一邊謄書旣畢而政官始退歸各司之傳謄頒布本無知委指使之事云此專由於傳謄頭目人不勤書役無端遲滯之致此輩皆是受雇直嗜酒無賴之漢也究厥罪狀誠極痛駭今方移法曹嚴懲計料然事關體例與紀綱而喉院與兩銓之臣未能趁時察飭者有不可置而不論政院吏兵房承旨吏兵曹當該參政銓官竝從重推考臣於今日日晩開政命下之後始知大政之已畢而未卽査問嚴繩一任其頒布之遲滯不勝惶恐之意敢啓傳曰知道再昨日申前除拜之守令昨日日高後未見政目以致入侍之未及則陞資與初仕人之今日始爲肅拜勢也後弊所關不可無飭伊日風寒挽近初見下輩何足責後復若此當該承旨銓官自本司草記重勘可也
정조 20년
李勉兢以兵曹言啓曰來正月初一日大駕詣宗廟展謁春享大祭省器詣景慕宮展謁時何營軍兵隨駕何營軍兵留陣禁軍及馬步軍以幾番幾哨磨鍊而禁衛營鄕軍停番矣餘軍留營何以爲之乎敢稟傳曰訓局步軍十五哨馬軍五哨禁軍五番爲之禁將率御營鄕軍禁營騎士留陣餘皆除之可也
정조 20년
李勉兢以壯勇營言啓曰東部蓮池洞營屬民戶分契及左右統契應行事件磨鍊節目以入之意敢啓傳曰知道
정조 20년
李勉兢以御營廳言啓曰今十二月二十三日景慕宮展拜時依兵曹節目弘化門入直軍五十名待標信除出新營入直千摠鄭潤弼出番哨官趙元軾領赴于禁衛營都領陣解嚴後還爲入直之意敢啓傳曰知道
정조 20년
朴基正以漢城府言啓曰未婚男女都數每年歲首書啓後成禮與否趁歲末草記事曾有定式矣今年歲首未婚男女書啓後過婚形止各部修成冊報來故別單書入之意敢啓傳曰知道此外遺漏之類更令各部今年內査報一邊別單啓聞令該廳着意助給仍令當部過婚日字報來後草記如過春三朔該部官員論罪可也
정조 20년
李肇源以義禁府言啓曰保放罪人李海淸還囚捧供而趙台榮病勢向減云一體還囚捧供之意敢啓傳曰知道
정조 20년
禁府啓目前佐郞趙台榮李海淸原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編竝只議處何如判付啓生疎之注書不知法式固然而渠輩多年堂后出入筵席能書之不能推捉借書之不敢冒犯飽聞而稔知之事則敢於對供謂以全昧事體此非杜撰而何不可汰拿而止竝只削職放送爲良如敎又啓目粘連向前金成九亦公穀典守法意嚴重身爲倉官其所逋欠若是夥然而尙今拒納至登臺章究其所爲誠極痛駭以此照律何如判付啓待其畢捧還囚照律爲良如敎
정조 20년
丙辰十二月二十二日辰時上御重熙堂承事持公事入侍時行都承旨黃昇源左承旨申耆同副承旨朴基正假注書曺錫中徐俊輔記事官金景煥記注官金良倜檢校待敎沈象奎以次進伏上曰樂院提調如已來待使之入來賤臣承命出傳與掌樂提調閔鍾顯李益運偕入進伏上曰再昨風寒近來所罕而今日日氣又淸肅可喜得無有損於麥農乎耆曰今年雖劇寒而臘前之雪不啻三白故少無所損於麥農云矣上曰公事讀奏基正讀奏慶尙監司李泰永狀啓密陽府事李義綱到任事命書判付上曰同副先退命耆書傳敎曰大享之命攝情文欠缺實有如不祭之歎明日詣仁政殿月臺親押宗廟社稷永禧殿景慕宮臘享大祭香祝仍爲親傳又行祗迎由逌瞻門展拜景慕宮而廟享旣未親省牲器宮享則只觀肄儀還宮後出齋便殿以待廟社殿宮禮成後還內出還宮及展拜服色依每朔展拜例磨鍊侍衛入直外雲寶劍以下竝除之軍兵亦以每朔逌瞻門展拜例磨鍊事分付命書傳敎曰宗廟提調鄭民始許遞令該曹口傳差出上曰外間則都政至今不得見者甚多云然乎昇源曰都政遞傳昨亦絡續於道路云矣上曰大臣尙不得見畢度云蓋緣再昨風寒之猝劇書出遞傳之際自致遲滯此不可專歸於下輩之不善擧行矣然而再昨之政拖至昨夕則過矣上曰吏判入來乎耆曰今日再度呈辭故不爲入來云矣上曰初度呈辭在於伊日則今日當爲三度矣耆曰初度以昨日計之云矣上曰伊日四更後罷政則以再昨爲之宜矣上曰金履度何故稱病於掌牲令云乎昇源曰與提調李致中有嫌避云矣上曰莫重祭享掌牲令何可變通乎雖欲引義掌牲令擧行後爲之事分付更勿煩稟也上曰樂院弊端若欲釐正則得二萬兩經費然後可以爲之此非猝乍間爲之之事而今番祭享樂工樂生輩必擇有根着者擧行則爲好佾舞工人何以爲之耶鍾顯曰今番事勢亦當以待年樂生充數矣未釐弊之前實無以變通矣上曰待年樂生亦皆有根着云耶鍾顯曰聞是樂院吏隷之所屬而臨時窘急則亦多貰用云其在重祀典之道萬萬惶悚矣上曰凡弊端拔本塞源然後始可曰釐正則樂工樂生等云云猶屬餘事矣鍾顯曰重臣洪檍爲提擧時以米廛人立用而亦不過一次用之云矣益運曰聞其時以南門外米廛人立用而今廢云矣上曰南門外米廛人雖少優於貰用之類而豈皆有着實者乎聞其時欲立用而不果云矣大抵以米廛人立用出於樂院要賴之意耶益運曰然矣鍾顯曰年條預賣故弊端次次如此云矣上曰所謂拔本塞源者卽此也此非渠輩之罪自前賣之已成痼弊今欲釐正則得數萬兩然後可以爲之此一款不可不商量矣鍾顯曰郞廳得人始可議到於釐弊久任之法如太常成均館則爲好矣上曰凡事在於修擧司僕寺正輦陪今則煥然改觀矣耆曰臣曾見佾舞工人輩迎摘奸後以食代出去深夜往來安知無欠精乎上曰雖無欠精夜中往來誠未安今番則雜流除之以有根着者立用而備飯以饋勿令出去食代可也上曰雖或貰用以名字元定無敢存拔則爲勝耶鍾顯曰臨時窘急則每每貰用雖以名字元定此弊則有之矣上曰宮享亞獻誰也益運曰小臣矣上曰社稷亞獻誰也耆曰鄭大容矣上曰使之相換付標可也上敎益運曰摠府員役事卿聞於二直學乎益運曰聞之矣上曰書吏如玉堂書吏殆不成樣矣益運曰宗班堂上主管而他堂上皆是五日京兆故書吏之弊如此矣上曰依結束色案擇付後無得任意立落爲好矣摠府本非貧殘之司料布加出似不難矣鍾顯曰觀象監恩重偈諧字八分間當有一定之式故敢達矣上曰從好爲之而楷字似勝矣上曰閔致福何不觀祗迎儒生應製乎鍾顯曰限後云矣上曰應製題儒生輩不逢宿構云乎耆曰己卯年監試以三拜鹿鳴三出之云矣上曰如此好題豈有不出之理乎三字非三章之謂也卽與皇皇者華及四牡而竝稱之謂也儒生輩皆不識此意而製呈且多倒用甚至子貢云云用於鋪敍近來儒生之不嫺左氏類如此矣鍾顯曰左傳文字倒用容易矣上曰蔡一揆之數大通矣耆曰平山人云矣上曰摠管知之乎益運曰知之矣上曰趙尙兼誰也益運曰貞相姪也上曰趙尙兼老矣耆曰臣之居齋時亦見之矣上曰禁府堂上有口傳差出之例乎耆曰判義禁不得以口傳差出云矣上曰都政時守令亦多未及待令者此亦不及知之而然乎耆曰然矣上曰老職中軍人使之招入次次進前黃海中軍李明東進立階下上曰爾年幾何明東曰七十一歲矣全羅中軍鄭宅柱進前上曰擧顔可也宅柱擧顔上曰不老矣汝居何處宅柱曰居全州矣上曰爾欲爲咸興中軍用履歷乎宅柱曰居在全州全州中軍所願矣忠淸中軍金翊烈進前奏職姓名上曰初仕人入侍景煥承命出與健元陵參奉沈來永等偕入進伏上敎來永曰爾有乃父風乎乃父有古人風矣汝亦效乃翁之角牌乎來永曰姑未佩之矣上曰沈有鎭字義則必言諧聲優優有古人風汝亦如乃翁勿染世俗也上曰爾家壯洞乎來永曰然矣上曰動駕時觀光之兒好在乎來永曰好在矣上曰其兒爾之子乎來永曰然矣明陵參奉洪秉寀進前上曰爾年幾何秉寀曰五十二歲矣上曰此是洪啓迪之孫乎耆曰然矣顯陵參奉李永老進前上曰擧顔可也永老擧顔上曰今見爾念及乃祖矣宣陵參奉李基弘進前上曰誰也耆曰故相李浚慶後孫也上曰與李尙度爲幾寸基弘曰十一寸矣穆陵參奉朴宗球進前上曰爾是故判書朴祐源之姪乎宗球曰然矣上曰近日則殆若忘爾家者然矣典獄參奉申滃進前上曰爾祖延諡爲之乎滃曰姑未爲之矣典獄參奉宋文顯進前上曰爾之應製之作何其不善作耶上曰初仕人先退耆曰明日擧動時別侍衛不可不備員行兵曹判書鄭好仁牌招何如上曰依爲之出擧條仍命退諸臣以次退出
정조 20년
丙辰十二月二十二日申時上御便殿左副承旨與稟事閣臣入侍時左副承旨李海愚假注書徐俊輔記事官金景煥記注官金良倜一提學鄭民始以次進伏上曰今日日氣比昨稍解矣民始曰然矣民始曰鑄字所物力前以賑廳華城貸下錢仍貸以用之意出擧條矣間有掣礙者此則置之以均廳錢五萬兩貸下限年還報似好故敢此仰達矣上曰依爲之出擧條民始曰本營軍器色今則建置庫舍收掌軍物所掌甚重且許多器械之修補物力之責應極其浩繁而初無恒入之財力將無以擧行不可不別般拮据以爲支用之道年前臣待罪惠堂時兩湖啓後加分耗條筵稟移付賑廳而此在賑廳數旣不多不甚緊關在軍器色得此穀每年取耗需用則亦可以補用故敢此仰達矣上曰依爲之出擧條民始曰本營治所及別下庫物力不敷不可不拮据添補而湖西有經理穀名色別無歸屬處臣欲請得付諸本營矣聞自摠戎廳請得取用云在摠廳旣非本有之物在本營需用甚緊以此穀自今年竝耗條移劃本營何如上曰依爲之出擧條民始曰本營穀布之在惠廳戶曹者每歲末從事官將官回倉事節目啓下而戶曹木則旣是該曹所捧且反閱不難如法回倉甚好而至於惠廳米則旣是從事官之所捧而自爲反閱事面如何累萬包亦無一時盡閱之道事甚難便此則置之何如上曰依爲之出擧條民始曰本營柴炭載運船依訓御兩局例今方設置而改槊改造時有難依他例造成於封山嶺南湖南漕退船旣是發賣於各軍門及江民者自明年兩道船各一隻隨其限滿輪回劃付本營以爲船隻造成之地似好故敢此仰達矣上曰依爲之出擧條命海愚書榻敎曰左副承旨許遞前望單子入之待下批牌招察任仍命退諸臣以次退出
정조 20년
行都承旨黃昇源坐直左承旨申耆奉命進右承旨李勉兢奉命進左副承旨李肇源奉命進右副承旨魚用謙差祭同副承旨朴基正坐直注書柳遠鳴病一員未差假注書金處巖仕直李存秀內閣直事變假注書金致龍仕
정조 20년
大駕詣景慕宮肄儀罷後內閣政院玉堂藥房口傳問安答曰知道還內後內閣政院玉堂藥房口傳問安答曰知道
정조 20년
朴基正啓曰行大司憲宋煥箕掌令李甲龍持平金壽祖鄭宗魯在外執義鄭毅祚傳旨未下掌令張至冕呈辭監察茶時之意敢啓傳曰知道
정조 20년
黃昇源啓曰宗親府典簿洪就榮除拜多日不爲肅命致煩査問之敎所當重勘而本院請推之外無他可施之罰何以爲之敢稟傳曰相換之儀賓都事已爲肅拜則典簿獨不見朝紙乎然則昨夜査奏未免爽實怠慢之罪不可歸之該吏爲先拿問嚴處
정조 20년
假注書曺錫中改差代以金處巖爲假注書
정조 20년
傳于黃昇源曰戶刑換房
정조 20년
以校理李基讓副校理沈興永朴載淳修撰韓用鐸副修撰朴鍾淳牌不進罷職傳旨傳于申耆曰只推
정조 20년
吏曹口傳政事監察尹淑基西部令李承默相換
정조 20년
以洪就榮囚單子傳于朴基正曰姑爲分揀放送
정조 20년
傳于黃昇源曰歲改不遠八路民庶擧有樂歲之飽而不知祈寒之苦乎新舊索租民勢可知令廟堂三懸鈴行會諸道俾卽發倉分饋歲食今冬寒重可謂折綿夜遣宣傳官遍察街路坊曲使之搜納不能庇身之類有一年近百歲之人所見切矜云付之賑廳濟活而外邑又不知有幾箇如許者字恤之政豈有間於老弱嚴飭諸道亦爲誠心探訪以其濟活緣由狀聞事一體分付
정조 20년
李勉兢以訓鍊都監言啓曰今十二月二十三日景慕宮展拜時因兵曹節目金虎門軍三十名把摠李仁默哨官申大益率領挾輦侍衛集春營軍五十名哨官成永喆領赴都領陣東營軍三十名哨官金志和率領宮大門外把守還宮後各還直所而竝待標信擧行之意敢啓傳曰知道
정조 20년
李勉兢以訓鍊都監言啓曰本局從事官鄭東觀因傳敎入直於新營而以景慕宮臘享大祭堂上執禮受香矣今日省記以他從事官爲之之意敢啓傳曰知道
정조 20년
申耆以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子不爲請出之意敢啓傳曰知道
정조 20년
朴基正以刑曹言啓曰依下敎宗親府書吏姜翊文趙㷜仁朴弘宙韓興國黃致儉韓敬熙石文郁劉慶仁朴東遇鄭元僑金樂一金宗憲安聖得李載璜孫景雲高松殷等嚴囚之意敢啓傳曰榻敎及相換文蹟掩置委折昨夜嚴飭後不卽知委委折過齋後嚴杖捧招草記可也
정조 20년
丙辰十二月二十三日辰時上詣仁政殿月臺親押親傳香仍詣景慕宮展拜入侍時行都承旨黃昇源左承旨申耆右承旨李勉兢左副承旨李肇源右副承旨魚用謙同副承旨朴基正假注書曺錫中徐俊輔記事官金景煥記注官金良倜提學沈煥之檢校直閣金勉柱檢校待敎沈象奎徐有榘待敎李存秀以次隨駕上具翼善冠衮龍袍乘輿出宣化門協陽門肅章門入仁政門上曰今番則儀仗皆令排列於月臺下事分付仍詣月臺降輿就親押所耆奉祝跪進上親押訖親傳香祝上曰龍亭使之待令於臺上奉香祝下來可也上曰禮房承旨馳詣宗廟社稷永禧殿奉審摘奸以來出榻敎上曰香祝旣由正路動駕不當由便路路由館峴出榻敎上步詣祗迎所祗迎訖乘輿出仁政門入肅章門由建陽門銅龍門景化門集禮門出弘化門駕駐通化門前路上曰承旨招致典樂今番廟社祭享時樂工另擇定送與否知入而雖已定送動駕時前後部鼓吹中亦爲擇送事分付勉兢承命出問回奏曰祭享時樂工另擇定送云矣上曰還宮當由明政門以此分付駕到觀旂橋下輦所上曰今番祗迎在爾等可謂空役待下御題應製事言於祗迎儒生上曰儒生爲幾人賤臣回奏曰六十九人云矣上乘輿進發入宮大門詣神門外降輿步詣版位行再拜禮仍詣廟內奉審訖詣肄儀所上曰執禮自有所立處而守僕不善指揮嚴飭可也上曰監察尹淑基見甚衰老他司年少蔭官中口傳相換出榻敎上曰廟社殿宮文武舞各爲幾許承旨問于典樂可也典樂金興仁曰廟社殿宮文武舞各三十六矣上曰肄儀後兵房承旨與本宮提調率典樂待令也肄儀訖上還御齋室上曰右承旨與本宮提調入侍勉兢與本宮提調鄭民始進伏上曰典樂待令乎勉兢曰待令矣上曰樂工都數爲幾名典樂金興仁曰都數爲一百六十八待年樂生爲一百五十名矣上曰大享時佾舞差備爲幾人興仁曰太廟五十社稷五十宮享五十矣上曰如臘享大祭時則何以分排乎興仁曰實樂工不足則以待年樂生差送矣上曰樂工樂生有元料乎興仁曰孟朔取才入格則一等一石式受食而一等數爲三十九名樂生則取才爲九窠其外實樂工則均廳十二兩本邑十二兩保三名合六兩式一年所食爲三十兩矣上曰皆是本邑自保乎民始曰各邑皆有樂工保名色矣興仁曰本院有不仕樂工樂生故渠之族屬中每每雇立今則不仕名色便同貢物矣上曰不仕貢物云云今至幾年興仁曰殆過六七十年矣上曰如臘享時樂工樂生差備爲幾人興仁曰太廟前後殿二百四十名社稷一百二十名景慕宮一百十四名前後部鼓吹八十名合五百五十四名矣上曰樂院員役亦如太常成均館外人不得爲之乎勉兢曰然矣上曰樂院自來饒足而以年條之預賣次次生弊矣上曰待年樂生名色始自何年興仁曰十餘年矣命書傳敎曰前假注書李存秀仍察廳任命權退少頃上出齋殿門乘輿出宮大門上曰前黃海監司入侍出駕前下敎駕到觀旂橋下輿步過仍乘輿入弘化門由明政門永淸門交泰門還內諸臣以次退出
정조 20년
行都承旨黃昇源坐左承旨申耆坐右承旨李肇源坐直左副承旨魚用謙坐直右副承旨朴基正坐同副承旨李鼎德在外注書柳遠鳴仕直一員未差假注書李存秀仕事變假注書金致龍仕
정조 20년
傳于魚用謙曰協律郞入侍
정조 20년
傳于黃昇源曰掌樂提調入侍
정조 20년
魚用謙啓曰延祥詩製述人旣已抄啓矣弘文提學閔鍾顯待明朝牌招以爲出韻科次之地何如傳曰允
정조 20년
李肇源啓曰吏曹郞廳來言承旨有闕政事取稟傳曰前望單子入之待下批牌招察任
정조 20년
申耆啓曰今此皇曆京畿監營二件一件營上一件勅使所經邑分上黃海監營二件一件營上一件勅使所經邑分上平安監營四件一件營上三件勅使所經邑分上水原府開城府江華府廣州府江原監營忠淸監營全羅監營慶尙監營咸鏡監營各一件營上事自本院成有旨下送京各司應爲頒賜二十三件亦爲依例頒給之意敢啓傳曰知道
정조 20년
兵曹口傳政事同知單金爔
정조 20년
朴基正以壯勇營言啓曰本營將官將校今丙辰年射講及各技居首人別單書入之意敢啓傳曰知道
정조 20년
以慶尙監司李泰永狀啓咸安郡民家燒燼事判付內啓下備邊司爲旀當寒失所極爲矜惻各別顧助解凍前期於奠接如有殘獨戶而未納之身與還勿徵事分付爲良如敎
정조 20년
刑曹啓目執事典樂朴輔完執拍典樂柳敬潤等原情云云問目內辭緣一辭漫漶終不直陳究厥罪狀尤極痛駭待日限更爲嚴刑得情何如判付啓如蟻如蝨之渠輩不知嚴畏無難犯科杖問之下發明朴輔完殷箇箇嚴杖柳敬潤殷更爲嚴杖充定樂工事分付該院爲良如敎又啓目執籌典樂申得麟原情云云問目內辭緣終不直陳者究厥罪狀亦甚痛惡待日限一體嚴刑得情何如判付啓猶與堂上之執事典樂堂下之執拍典樂不無間隔分揀放送爲良如敎
정조 20년
丙辰十二月二十四日辰時上御重熙堂掌樂提調入侍時行都承旨黃昇源記事官柳遠鳴記事官金景煥記注官金良倜掌樂提調閔鍾顯李益運以次進伏訖上敎鍾顯曰昨日太廟臘享迎神九成畢奏於更鼓二打之間是豈成說乎迎神樂章至於十章之多雖或速奏可準一更而今番則畢奏於二打之間樂章如或遺漏未盡奏則豈不萬萬悚然乎鍾顯曰雖或速奏畢奏於二打之間似無是理矣臣旣承命進去有此錯誤不善檢飭之罪臣不勝萬萬惶悚而第以臣享班所見未覺今番之速於前日矣昇源曰俄者筵退後問于李勉兢則莫非不善照檢之致惶悚無地云矣益運曰俄於院中聞之則奉命承旨之書報政院者在於七成時云矣上曰如彼如此之間必有委折而樂章如不落漏則誠萬幸矣上曰典樂待令乎昇源曰典樂金應三今方待令矣上敎應三曰更鼓二打之內迎神九章足可畢奏否應三曰臣則今番臘享不得擧行而雖不緩奏二打之內則恐難畢奏似是不善擧行之事矣上曰迎神第一章云何應三曰熙文章是獻官引入時樂章而基命爲第一章矣上曰宗廟樂章汝能盡誦乎應三曰然矣上曰然則誦之可也應三自基命章至大猷章誦奏曰此初獻時十四室徧奏矣又誦奏繹成章曰此獻官引出也又誦奏昭武章曰此亞終獻引入也又自篤慶章至赫整章曰此亞終獻時十四室徧奏也又誦奏永觀章曰此亞終獻引出也上曰應三奏對頗了了矣如朴輔完輩雖略解俗樂何能知雅樂乎上曰動駕時用何樂章應三曰前後部用與民樂矣上曰樂者所貴希緩而凡今之人每喜促節今之樂工不習古調中大葉初章知之者尠甚可惜也此後則初章中大葉另飭肄習與民樂初章務令徐緩可也笙鏞以間鳥獸蹌蹌尙矣無論雖於彈琴之節奏亦有音調之協律則莫重祭享時樂成豈可如是錯誤耶仍敎應三曰一成之內拍數鼓數幾何應三曰拍則四拍鼓則六腔矣上曰然則此後大享時獻官及進去承旨亦知鼓數拍數之第次然後典樂樂工輩無敢放心怠忽卿等須講究善爲之策且本院習樂時提調亦爲赴坐考其奏樂之緩促以驗今番太速之由好矣鍾顯曰昨見佾舞雖勝於前日而終不無錯雜之弊矣益運曰本院主簿金復光向於輪對以樂生樂工之參用兒少有所未安當屬待年樂工爲奏而以今番祭享時臣之所目見者言之兒弱之習於佾舞比諸丁壯反復勝矣上曰復光之奏出於猝辦似未商量而然矣觀於舞勺舞象之義豈以兒少而不可用乎今番社稷臘享時守僕擧行何如益運曰社壇守僕之鍊熟自來不及於廟宮守僕而今番擧行則差勝於前日矣上曰待年樂工之弊何以則釐正耶鍾顯等曰此則無他以其料布太薄一年所下不過四兩故渠輩俱不欲用力肄習之致矣年前重臣洪檍爲提擧時筵稟以南門內米廛人充定一番試用而止之云矣益運曰一番試用而止之者似必有其由矣上曰樂院之樂用之宗廟朝廷則豈可以廛人充定使事體屑越乎其時有其議而未嘗試用矣予則曰所謂引下契轉賣之物贖給然後樂院諸弊可謂拔本塞源卿其用心釐正可也鍾顯曰誠如聖敎而如欲贖出則當有近四萬兩錢貨然後可以當之當此經用匱竭之時四萬金公貨何可容易推移乎誠甚悶然矣上曰委卿責成卿其專意俾有實效鍾顯曰以臣蒙昧本兼諸職俱係重任實無堪承之望竊爲悚蹙矣上曰以卿之聰明何有於是任乎仍命退諸臣以次退出
정조 20년
丙辰十二月二十四日辰時上御重熙堂都承旨戶曹判書入侍時行都承旨黃昇源假注書金處巖記事官金景煥記注官金良倜戶曹判書李時秀以次進伏訖上敎時秀曰今番臘享迎神樂始於何時耶時秀曰始於四更一點而其畢奏則似不過二打之頃矣上曰協律郞待令乎入侍可也賤臣承命出傳與協律郞尹羽烈偕入進伏上曰典樂待令乎知入可也賤臣承命出問還奏曰待令矣上曰司謁出去召入可也司謁出去與典樂偕入上敎昇源曰典樂誰耶昇源起立問于典樂而跪奏曰執事典樂金興仁執事典樂朴輔完云矣上曰軒架執拍典樂爲誰耶昇源問于輔完而跪奏曰軒架執拍典樂卽柳敬潤而不爲待令云矣上曰刑曹判書待令于直房執拍典樂捉致待令事分付可也賤臣承命出傳還入進伏上曰今番迎神樂始作於四更一點而畢奏九成於二打之內在前豈或有如此之時乎典樂輩亦以爲太似易奏乎昇源起問而跪奏曰自前迎神樂未有如今番之易奏渠輩之心亦以爲太似速奏云矣上曰一成之拍爲幾何耶昇源起問而跪奏曰一成爲四拍云矣上曰然則通九成而四九三十六矣三十六拍如彼其多而九成畢奏若此其遽雖或促奏如三鉉其何能如是太速乎若非拔去成數亦必漏却句節不然則四更一點二打之內何能備奏九成莫重祀典豈無他典樂而乃令如此輩當之乎其速奏所以然使之直陳可也如不直陳當嚴治期於得情也昇源問于輔完而跪奏曰成數句節自以爲非敢拔漏而所以致此者果是促奏而然不勝惶恐云矣上曰宗廟迎神樂一成鼓腔爲幾何昇源問輔完而跪奏曰二十腔云矣上曰迎神樂章五字二句乎一成謂之以二十腔則是字字各一腔豈有是理似是渠不及思而錯對矣上曰迎神樂爲熙文章乎堂上樂登歌卽搏拊琴瑟而堂下樂軒架有鼗鼓鼗與鼓異乎昇源問輔完而奏曰迎神樂果爲熙文章而鼗鼓是一物云矣上曰掌樂提調入來于政院之意兼春秋出去分付可也良倜承命出傳還入進伏上命昇源書傳敎曰夜享命攝坐待禮成雖使禮不錯節樂亦協奏耿耿一心如不祭焉昨夜晨裸之儀行於四更初點第二下未過半點何暇爲三十六拍以備九成乎近來祀享不敢怠忽登降周旋或恐遲滯云而樂有成數則豈可如是乎臘享大祭協律郞尹羽烈罷職專由於典樂輩所爲堂上執事典樂堂下執拍典樂竝令攸司嚴覈嚴治特命兼管擧行而不能檢飭難免其責當該提調閔鍾顯爲先從重推考苟論愼密何有於生疎與否乎名以奉命泛忽莫掩其跡當該承旨李勉兢爲先施以不敍之典以爲出入近密不知隨事謹畏者之戒上敎昇源曰執拍典樂使刑曹判書卽爲嚴治而如是下敎之後典樂輩若因今日下敎奏樂時或故爲太遲則其罪反有甚於速奏以此意亦預爲嚴飭可也仍命退諸臣以次退出
정조 20년
丙辰十二月二十四日申時上御重熙堂左副承旨入侍時左副承旨李肇源假注書李存秀記事官金景煥記注官金良倜以次進伏訖上曰典樂朴保琓等草供還入也賤臣承命出傳還爲持入上命肇源書判付訖又命書榻敎曰承旨前望單子入之待下批牌招察任上曰明日次對則勿爲而歲前待下敎來會之意兼春秋金良倜往傳於右相而兼問其親病之近則如何以來也仍命退承史以次退出
정조 20년
行都承旨黃昇源坐行左承旨李益運坐直右承旨申耆坐左副承旨李肇源坐直右副承旨魚用謙坐同副承旨朴基正坐注書柳遠鳴仕一員未差假注書李存秀仕直事變假注書金致龍仕
정조 20년
藥房提調尹師國副提調黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 20년
申耆啓曰行大司憲宋煥箕掌令李甲龍持平金壽祖鄭宗魯在外執義鄭毅祚傳旨未下掌令張至冕陳疏監察茶時之意敢啓傳曰知道
정조 20년
李肇源啓曰備邊司郞廳來言今日賓廳日次而無時急稟定事不得來會云矣敢啓傳曰稍暖日待下敎差晩來會事招致備郞傳諭
정조 20년
傳于魚用謙曰下直守令留待
정조 20년
傳于申耆曰此後皇曆受點人勿爲列書受點時原任大臣閣臣儀賓政府西壁六曹判書時任將臣三司長官時任承旨實注書翰林書入啓下後頒給事定式該房知悉
정조 20년
申耆啓曰監察十三員內李在翼拘忌洪章輔韓泳南正和鄭澣柳相穆李承默未署經今此春享大祭無以分排云在前如此之時有未署經監察署前行公之例矣今亦依此例署前行公之意分付何如傳曰允
정조 20년
吏曹口傳政事以李太亨爲安邊府使
정조 20년
傳于申耆曰都承旨許遞與未差之代前望單子入之待下批牌招察任
정조 20년
承旨前望單子入之李鼎揆李益運落點
정조 20년
吏曹口傳政事槐山郡守宋文述保寧縣監李根相換
정조 20년
李益運啓曰新除授同副承旨李鼎德時在慶尙道慶州地斯速乘馹上來事下諭何如傳曰允
정조 20년
以江原監司徐有防狀啓杆城郡流民還接新接區別成冊上送事判付內啓下備邊司爲旀杆城民戶比癸卯摠加至二百七十餘戶云而所謂幾戶安知一一實戶乎白給之限雖過除役之期尙遠一直盡心莫敢泛忽俾年年登聞之擧無作紙上空言待開春別加考察狀聞事嚴飭道臣爲有矣杆城一郡之如是惓惓以其已始之事必欲眞箇責效也近聞甲寅以後之湖南沿邑無異甲辰以後之嶺東諸郡而南沿之康海亦若東郡之襄杆今之完伯卽向者東伯是置彼豈竭誠招徠此或任他而已則其果成說是旀且況朝家一視之政尤豈可勤於東而忽於南乎廟堂知悉此意關問該道道內沿郡戶摠田摠之甲寅前後各年實數使之如盡錄出別具冊子兼附意見啓聞爲良如敎
정조 20년
李鼎揆啓曰吏曹判書沈煥之參判李敬一牌不進推考傳旨今方捧入而開政命下之後如是違牌事甚未安竝更牌招何如傳曰允
정조 20년
李鼎揆啓曰吏曹判書沈煥之參判李敬一再牌不進推考傳旨今方捧入而開政命下之後連事違召不卽承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 20년
李鼎揆啓曰吏曹判書沈煥之疏批已下卽爲牌招參判李敬一一體牌招何如傳曰待開門牌招
정조 20년
申耆以弘文館言啓曰新除授應敎李魯春時在京畿砥平地經筵入番事緊請斯速乘馹上來事下諭傳曰依啓
정조 20년
申耆以弘文館言啓曰校理李基讓副校理沈興永朴載淳修撰韓用鐸副修撰朴鍾淳旣有只推之命竝卽牌招察任何如傳曰允
정조 20년
李鼎揆以司饔院都提調意啓曰因本院直長李應鼎輪對時所懷有令都提擧論理草記稟處可也事命下矣分院之每十年輪回移建於廣州六面楊根一面自是舊例今此楊根燔所之因循不移已近五十年柴路漸遠釜基日陷燔役有掣礙之端匠卒無支保之勢民訴屬至群情可見趁今移設恐合事宜而當初移設時各樣假家一百四十一間自畿邑分當造給矣丙子以畿邑貽弊永罷分當造給之規仍以儲置米磨鍊劃付十年永改年次則二百八十石五年修補年次則一百四十石會減事定式施行而今於五十年後經營移設則容入物力勢當倍蓰於十年五年永改修補矣依惠廳詳定以兩次永改所入來條代錢預下則在經費別無損益而在燔政實爲關重依民願許施恐不可已而移設基址段待明春發遣該郞着實形址後仍卽董役之意分付何如傳曰若除有弊之職先從分院之官在所嚴戢大抵官員叛官民人亂民事關分院不欲聞設弊之云何救弊之當否雖欲移設一次之需外更勿加數取用而叛官亂民之能不藉此行惡於新到之處何可知也先以此意行會畿營及廣州府採探民情事勢狀聞後稟處可也
정조 20년
魚用謙以備邊司言啓曰靑松府使洪彦喆在任身死矣曾經承旨依法典返柩時擔軍題給事分付所經各道何如傳曰允
정조 20년
魚用謙以義禁府言啓曰平安道朔州府投竄罪人韓用龜罪名蕩滌事承傳啓下矣韓用龜卽爲放送事分付該道道臣之意敢啓傳曰知道
정조 20년
魚用謙以義禁府言啓曰南陽前府使田義顯令該府嚴覈重勘事傳旨啓下矣田義顯以兼營將守令時在任所云依例發遣府書吏交代後拿來何如傳曰允
정조 20년
魚用謙以刑曹言啓曰宗親府書吏姜翊文等嚴囚事草記批旨內榻敎及相換文蹟掩置委折昨夜嚴飭後不卽知委委折過齋後嚴杖捧招草記可也事命下矣宗親府書吏姜翊文等十六人竝嚴杖一百査問委折則渠等所供內以爲今月二十二日吏曹書吏招致本府書吏而言曰宗親府典簿與儀賓都事相換已久何不肅拜云故始聞其言入去政院考見傳敎軸則二十日果相換故當日午後高松殷持文蹟急往新除典簿洪就榮所在樊里則典簿已爲入城矣卽爲回還城門已下鑰故待開門還入告于本家則以爲相換文蹟旣無出朝紙之事不得肅拜云而渠等亦不能屢屢提告至有肅謝遲滯之擧罪死無惜云矣二十日相換之文蹟二十二日始見之說極爲稽忽樊里之距城門不過十里而旣曰午時出去而又曰歸時城門已閉其所爲說節節巧飾待日限更爲加杖取服何如傳曰吏曹書吏招致渠輩問以相換已久何不肅拜云則吏曹之見望筒可知矣大抵相換之法除非口傳例無出朝紙之事渠輩所供節節有違端且聞政院嚴飭府吏云則渠輩又敢以何事粧撰乎無論如此如彼都是官員怠忽之罪亦已勘處下輩何足責放送可也
정조 20년
兵曹啓目粘連軍器滿千數監造者皆蒙加資之典矣今此金最煥監造大旗幟三十八面雖以紋緞新備其他各種數旣不敷鐵丸五千箇不可以千數論論賞一款置之何如判付啓旌旗一新可知壁壘之增重何論千數內外足以百而當千監董把摠金最煥依例加資爲良如敎
정조 20년
兵曹判書鄭好仁疏曰伏以臣猥被殊眷濫叨重負根孤植弱而惟殿下庇覆之才疎識短而惟殿下委任之頂踵毛髮皆歸造化洪私異渥逈出尋常人臣之受知於君父者從古何限而豈有若臣身之偏且厚也噫臣遭際盛時致位隆顯乃以百無肖似之賤誤被千載不世之遇語其才則曾乏寸長顧其官則滾到崇班雨露之澤常浹於肌髓幈幪之恩至及於家私闔門感頌殞結是期赴湯蹈火臣固不辭而至若中權之職是何等重任也雖使才猷素著望實俱隆者一遭當之猶且逡巡却顧不敢爲遽然承當之計而臣則愚闇儱侗最居人下重以年紀之衰邁神息之昏憒不足以備數於百執事之末而顧乃一叨再叨誤恩之降今至九遭矣此誠古昔之所罕有通朝之所未見臣雖無狀亦具廉隅除拜之日豈不欲仰暴情實力辭匪據而第臣受恩如天報答無階平日之區區所自恃者惟以不擇夷險生死向前爲餘生塵刹之酬故黽勉承膺親同固有殆若不知自量者然臣實慙恧人謂斯何臣之冒荷重擔亦旣半年大政纔過瘡疣迭出而郵罰不加誨敎備至殆若慈父之詔迷子臣果何人叨此異數呈告之擧雖是按例之事而體諒之恩庶蒙解許之音矣忽於三昨伏承金吾之除繼有動駕之命一日之間天牌荐臨義重陪扈身不自有雖不得不顚倒趨參而反顧初心無面可顯今則握過大政便同瓜限當遞之義參倚前衡宜去之端非止一二臣豈敢徒恃寵靈恬然蹲冒以重累聖簡而貽羞當世也哉嗚呼念臣犬馬之齒差過數日恰滿七旬雖感特達之恩莫效引年之請而筋力奔走已無望於此生劇務剸理實難强於目下又況當寒驅策之餘重得感冒之疾宿病闖發症形沈篤寢啖俱廢氣息憊綴蠢動無路惶蹙冞深玆敢披瀝肝血冒瀆崇嚴伏乞聖明特察由中之懇亟垂體下之恩將臣本兼諸職速賜鐫免俾重務無曠私分少安千萬幸甚臣無任屛營祈懇之至謹昧死以聞答曰省疏具悉卿其勿辭行公
정조 20년
吏曹判書沈煥之疏曰伏以臣之庸闇無似久叨銓地再經大政此足以上累聖簡下羞同朝況其注措之乖格排比之失倫雖就一政而論之奚但以二三計哉幸蒙天地庇護之恩得免大何以此自恃冒居匪分不知所以自處有命輒膺揚揚行政是豈愚慮之所敢出哉職旣不稱義則可辭參倚前衡終無可諉之端庶已蒙聖鑑之俯燭無餘矣且臣素抱疝癖之症近因日候之寒一倍添劇落席宛轉雖跬步之間無望强作玆於召牌之下屢犯違慢之科伏地戰恐死有餘罪伏乞聖慈諒臣職名之可辭察臣病情之難强特命鐫遞臣天官之任仍治臣瀆擾之罪以肅朝綱以安賤分焉臣無任屛營祈懇之至謹昧死以聞答曰省疏具悉卿其勿辭行公
정조 20년
吏曹參判李敬一疏曰伏以臣之本末長短惟我聖明之所俯燭也迂拙之性疎闇之姿不足以備數於淸朝百執事之末非但臣之自知抑亦世所共知而徒藉先蔭猥蒙洪私通籍以來華貫膴仕揚歷殆遍居常怵惕寢夢猶愕年前待罪外瀋也伏奉三銓除命而特以乍除旋遞未暴萬萬不稱之實狀至今追思愧汗浹背今於千萬夢想之外天官佐貳之命忽下於殿講入侍之日再違召命促敎連下逃遁不得冒沒出肅而第伏念臣以孤根弱植埴迷途雖閑司漫職每懼人不稱器僨誤居多而今忽冒居於銓衡之佐出入於睢盱之場不知銓格之爲何事而强欲與聞於激揚之任參涉於通塞之議則負乘致寇理必無幸早晩顚沛可立而竢此猶屬賤臣之一身狼狽雖不足恤堂堂聖朝豈無可堪佐銓之才而令寄視於盲借聽於聾以致畢竟之僨敗也哉臣退自政席若隕淵谷徊徨踧踖靡所容措日昨聖上將侵曉臨殿特點臣於雲劍侍衛之列臣之區區寸衷每以筋力奔走爲一半分報效之圖則豈不竭蹶趨簉不竢駕屨而從二品雲劍望必以曾經亞銓者塡差新有定式臣旣不以銓職自處不敢晏然冒進坐犯逋慢之誅臣罪至此萬殞難贖伏況口傳下敎辭旨截嚴臣驚惶震懍五內失守直欲鑽地而入而不可得也臣旣冒當匪據之任且犯難貰之罪見職蹲冒固非可論而有罪不勘尤切惶蹙玆敢披瀝肝血冒瀆崇嚴伏乞聖慈天地於臣父母於臣亟令鐫改臣本兼兩任仍治臣慢蹇之罪以勵臣分不勝幸甚臣無任屛營祈懇之至謹昧死以聞答曰省疏具悉卿其勿辭行公
정조 20년
丙辰十二月二十五日辰時上御誠正閣藥房入診諸承旨持公事入侍時藥房提調尹師國都承旨黃昇源左承旨申耆右承旨李肇源左副承旨魚用謙記事官柳遠鳴假注書李存秀記事官金景煥金珍恪醫官柳光翼金孝儉金光國周命新李周憲朴春源李惟鑑玄必采吳仁豐丁希泰以次進伏訖師國曰日氣甚寒聖體若何上曰一樣矣師國曰王大妃殿氣候何如上曰一樣矣師國曰惠慶宮氣候何如上曰一樣矣師國曰醫官待令診察聖候爲宜矣上曰置之上命讀奏公事肇源讀奏統制使尹得逵助羅萬戶盧福尙到任事狀啓慶尙左兵使李殷福捉虎申飭事狀啓上命分書判付訖上曰下直守令入侍出榻敎遠鳴承命出傳偕入槐山郡守宋文述陰竹縣監洪秉玉進前奏職姓名訖上曰槐山郡守宋文述保寧縣監李根令該曹口傳相換出榻敎上曰下直守令又有追後來待者乎肇源曰守令有未署經者不得下直云矣上曰山林及南臺外在外臺諫違牌臺諫許遞出榻敎又命書榻敎曰政官牌招開政上曰新除授臺諫待下批與未肅拜及呈告臺諫牌招未下直守令署經明日辭朝出榻敎又命書傳敎曰三度旣加給由吏曹判書沈煥之牌招行公又命書傳敎曰在外承旨許遞前望單子入之待下批牌招察任又命書榻敎曰安邊府使口傳差出檢校待敎沈象奎徐有榘隨入進伏上曰何不看檢史選之事而入來乎卽爲退去也用謙曰臣切有所耿耿憂慨之忱敢此仰達矣臣於年前待罪玉署也以添書落點事略陳愚忱至蒙開納之恩諭臣常欽頌虛受之聖德矣今番洪就榮之添書落點實非所望於聖上者也竊恐義理益晦隄防日壞矣雖以目下事言之可驚可愕之事式日斯生有不可勝言者豈不大可懼哉上曰亦不可無是言矣此箇義理不可泯於天地間者也而日前成德雨事果何意耶謂予薄於外戚而然乎可謂求其說而不得也仍命書傳敎曰何論顚倒朔州府定配罪人韓用龜罪名蕩滌用謙曰臣旣仰陳所懷而未承批請承批矣上曰玉堂臺諫有請批之例而此承旨亦玉堂耶仍命書榻敎曰當該承旨推考仍命退諸臣以次退出
정조 20년
丙辰十二月二十五日午時上御重熙堂右副承旨入侍時右副承旨魚用謙假注書李存秀記事官金景煥記注官金良倜以次進伏訖上曰政官承牌入來與否知入也賤臣承命出傳還入奏曰姑未入來矣仍命退承史以次退出
정조 20년
丙辰十二月二十五日未時上御重熙堂左副承旨入侍時左副承旨李肇源假注書李存秀記事官金景煥記注官金良倜以次進伏訖肇源曰向來韓用龜事倉黃急遽之際前後擧措宜其不槪於聖心而第其所執者義理之至嚴也所懼者隄防之或壞也當此義理日晦隄防日壞之時以此事竄斥絶塞實有欠於闡明之政何幸朝筵有罪名蕩滌之敎而口傳下敎有揭諸院壁以示好惡事命下矣轉圜之德臣不勝欽仰而第念傳敎書出之後不卽頒布則韓用龜罪名在於蕩滌未蕩滌之間揆以事面恐不若亟命頒布以爲一半分扶植義理之道故敢此仰達矣上曰依爲之出擧條仍命退承史以次退出
정조 20년
丙辰十二月二十五日未時上御重熙堂左承旨入侍時左承旨李益運假注書李存秀記事官金景煥記注官金良倜以次進伏訖上曰政官承牌入來與否知入也賤臣承命出問還入奏曰姑未入來矣命退承史以次退出
정조 20년
行都承旨李鼎揆病行左承旨李祖承牌不進行右承旨李益運坐左副承旨宋銓坐直右副承旨李肇源坐直同副承旨閔昌爀坐注書柳遠鳴仕一員未差假注書李存秀仕直事變假注書金致龍仕
정조 20년
李肇源啓曰行大司憲宋煥箕持平金壽祖鄭宗魯在外執義掌令一員未差掌令張至冕呈辭監察茶時之意敢啓傳曰知道
정조 20년
傳于李肇源曰爲念大臣曉詣待稍解日來會已有下敎三十日次對進定於明日日高後來會事招致備郞分付使之往傳
정조 20년
李益運啓曰未下直守令署經辭朝事命下矣平昌郡守鄭來升价川郡守申善應槐山郡守李根慶山縣令金仁柱陽智縣監申夔相藍浦縣監權襈淸安縣監任希復尼城縣監沈景文江東縣令魏光軫結城縣監徐應輔昌寧縣監李田秀金化縣監閔致謙憲府則旣已署經諫院則大司諫沈基泰司諫閔師宣正言朴宗京牌不進獻納丁志遠在外正言李勉昇未署經無以備員署經何以爲之敢稟傳曰違牌臺諫只推未署經臺諫署前行公自有其例除署經使之行公竝卽牌招今已夜深待開門入來署經次對有命憲府臺諫亦令無敢以呈告請牌可也
정조 20년
李肇源啓曰右承旨申耆右副承旨魚用謙同副承旨朴基正今日不爲仕進竝卽牌招何如傳曰竝許遞前望單子入之待下批牌招察任
정조 20년
李肇源啓曰都承旨李鼎揆不爲仕進左承旨李益運以掌樂提調坐起進去右承旨右副承旨同副承旨未差臣肇源吏兵批兼進之意敢啓傳曰知道
정조 20년
以慶尙監司李泰永啓本道內應資老人職姓名開錄事判付內啓下吏曹爲旀一道之內年過百歲者至於三十四人之多元歲饌外加給以示朝家優老之典事令廟堂行會爲良如敎